  Туспуктэм: Удмуртиысь зоопарклэн пресс-службаез Майя Бывальцева Удмуртиысь зоопаркын Багира но Атау ягуаръёслэн коӵышпизы вордскиз. Шумпоытмон учыр 27-тӥ куарусёнэ луиз. Со сярысь ужъюртлэн пресс-службаез ивортӥз. Ягуарпилэн, анай-атаезлэн сямен ик, вылтусыз шер пумиськылӥсь – сьӧд, ӵемысь соосты сьӧд пантера шуо. Коӵышпилы Найта (уй) ним сётӥзы. Егит анаезйлэн йӧлыз потымтэ, соин ик Найтаез зоопаркын ужасьёс сюдо. Али со сӥль но сиыны кутскиз ни, туж умой будэ. Анаез но ассэ умой шӧдэ. Пичи пӧйшур туж сэзь но шудӥсь. Солэн вольераз трос шудонъёсыз, нош тужгес яратоноез – бадӟым лев. Со вылэ тубыса, ягуарпи зоопаркын ужасьёсты чакланы яратэ. Туспуктэм: Удмуртиысь зоопарклэн пресс-службаез Тодэ вайытом, Багиралэн но Атаулэн 2022-тӥ арын Нуар коӵышпизы вордскиз ни вал. Тегъёс: Зоопарк пӧйшуръёс Ижкар Удмуртия  